Dôležité právne oznámenie

|

52004PC0597

Návrh na rozhodnutie Rady ktorým sa Francúzsku povoľuje uplatnenie odlišnej úrovne zdaňovania pre pohonné látky v súlade s článkom 19 smernice 2003/96/ES  /* KOM/2004/0597 v konečnom znení */

	Brusel, 14.9.2004KOM(2004) 597 v konečnom zneníNávrh naROZHODNUTIE RADYktorým sa Francúzsku povoľuje uplatnenie odlišnej úrovne zdaňovania pre pohonné látky v súlade s článkom 19 smernice 2003/96/ES(predložená Komisiou)ROZHODNUTIE RADYPREDLOžENIE žIADOSTIListom zo 16. júna 2004, v súlade s článkom 19 smernice 2003/96/ES Rady z 27. októbra 2003, ktorá vymedzuje rámec Európskych spoločenstiev pre zdanenie energetických produktov a elektriny[1], francúzske úrady oznámili Komisii svoju žiadosť o povolenie používať odlišnú úroveň zdaňovania pre naftu a bezolovnatý benzín v rámci štátnej reformy a najmä decentralizácie kompetencií, ktoré sa v súčasnosti preberajú na centrálnej úrovni.Všeobecný rámec žiadostiFrancúzska vláda sa v novej etape zaviazala k decentralizácii kompetencií, ktoré sa až doteraz vykonávali na celoštátnej úrovni. Ústavná úprava z marca 2003 poskytuje rámec pre presuny kompetencií zo štátu na územné samosprávy (obecné správy, departmenty, regióny) a pre experimentovanie týchto územných samospráv.Prevody kompetencií budú v súlade so zákonom sprevádzať príslušné prostriedky financovania. V tomto zmysle francúzska vláda po podrobnom preskúmaní zvolila nižšiu daň pri ropných produktoch (TIPP – ide o daňovú sadzbu). Zavedú sa dve odlišné, ale doplňujúce sa pravidlá.Na jednej strane sa časť národnej daňovej sadzby, ktorá sa v súčasnosti uplatňuje pri obidvoch druhoch najčastejšie používaných palív, a síce pri nafte a bezolovnatom benzíne, prevedie na regióny. Výška bude rovnaká vo všetkých regiónoch a zdroj bude pridelený v závislosti od spotreby paliva, ktorá sa na danom území skutočne preukáže. Prevod dane bude závisieť čiastočne od úrovne prevedených kompetencií a od aktuálnej situácie regiónov s ohľadom na kompetencie, ktoré sú im zverené. Týmto spôsobom by sa mali vďaka riadeniu blízkosti a vďaka uplatneniu princípu subsidiarity zabezpečiť verejné služby, ktoré budú mať vyššiu kvalitu a nižšiu cenu.Na druhej strane, najmä pre adaptáciu nástroja pre riadenie odlišností ekonomickej situácie, ktoré dnes charakterizujú regióny, by boli regionálne rady (miestne výkonné orgány) oprávnené odhlasovať zníženie daňovej sadzby, ktorá sa uplatňuje na palivá, ktoré sa spotrebujú na ich územiach. Len táto jediná možnosť regionálneho rozlíšenia TIPPje predmetom žiadosti o výnimku. Regionálna úprava umožňuje zaviesť prenesené kompetencie, ktoré budú lepšie prispôsobené špecifickému charakteru a potrebám jednotlivých regiónov a konkrétnym očakávaniam obyvateľov daného regiónu. Toto opatrenie v podstate zodpovedá objektívnym odlišnostiam sociálno-ekonomickej situácie regiónov. Tieto odlišnosti sa môžu riešiť prostredníctvom rôznych indexov. Napríklad rozdiely medzi maximálnymi a minimálnymi indexmi bohatstva – 42,3 eur na obyvateľa a daňovej náročnosti – 0,79 oproti celoštátnemu priemeru, ktorý sa rovná hodnote 1, umožňujú zmerať rozdiely medzi najbohatším a najchudobnejším regiónom. Napokon 15 regiónov z 22 má index daňovej náročnosti vyšší, ako je celoštátny priemer a musia teda za účelom dosiahnutia rovnakého daňového produktu na obyvateľa dosiahnuť daňovú náročnosť vyššiu, ako je celoštátny priemer. Francúzske regióny teda nemajú rovnakú finančnú rezervu na zlepšenie kvality služieb poskytovaných obyvateľom.Príslušné daňové výdavky budú od roku 2006 nižšie ako 700 miliónov eur.Mechanizmus požadovaného opatreniaMožnosť regionálneho zníženia TIPP by sa poskytla na obdobie od 1. januára 2006 do 31. decembra 2011. Regionálne rady by odhlasovali výšku zníženia v hraniciach stanovených zákonom a pri dodržaní získanej výnimky.Zníženie by nepresiahlo 3,54 eur na jeden hektoliter bezolovnatého benzínu a 2,30 eur na jeden hektoliter nafty pre celú dobu trvania výnimky. Výška daňovej sadzby pred znížením by sa stanovila na 60,69 eur na jeden hektoliter bezolovnatého benzínu a na 42,84 eur na jeden hektoliter nafty, ale tieto dve dane by sa mohli v priebehu určitého obdobia zmeniť. Úroveň zdanenia po znížení by nikdy nebola nižšia, ako sú minimálne hodnoty stanovené Európskym spoločenstvom smernicou 2003/96/ES.Zníženie by sa nevzťahovalo na spotrebu komerčnej nafty, ktorá sa nazýva aj „nafta na komerčné použitie“.Opatrenia na kontrolu obehu uvedených produktovVyberanie a kontrola daňovej sadzby nafty a bezolovnatého benzínu by nezáviseli od znížení odhlasovaných v jednotlivých regiónoch, zostali by v kompetencii štátu.Obeh produktov by sa vykonával v režime s vopred uhradenými poplatkami; palivá by sa zdanili počas ich spotreby za pomoci daňových sadzieb platných v regiónoch, kam sa palivá dodajú.Oproti riziku špecifického identifikovaného podvodu (sprenevera dodávky za účelom využitia rozdielu zdanenia medzi dvoma regiónmi) by sa kontrola logistického reťazca zabezpečila vďaka predbežnej identifikácii rôznych klientov ich dodávateľmi a vďaka oznámeniu týchto informácií colnej správe. Analýza rizika vedie k rozdeleniu klientov do troch kategórií: koneční spotrebitelia s možnosťou voľného uskladnenia, čerpacie stanice pohonných hmôt a schválení distribútori paliva. Za účelom podpory identifikácie distribútorov, ktorých poslaním je vykonávať dodávky paliva medzi regiónmi by sa im poskytol individuálny štatút zo strany colnej správy. Tým pádom by stačilo, aby distribútori vyžadovali tento štatút od svojich klientov a pri ich ostatných klientoch by vyžadovali určenie, do ktorej kategórie spadajú: čerpacia stanica pohonných hmôt alebo koneční spotrebitelia.V prípade celoštátneho pohybu paliva s vopred uhradenými poplatkami by mali colné služby možnosť preveriť pôvod produktu a miesto jeho regionálneho určenia. V prípade netypickej cesty alebo nevysvetliteľného termínu cesty by mohla táto služba efektívne zistiť prípadný odklon regionálnej zásielky od pôvodne stanoveného miesta určenia.Pokiaľ ide o vyňatie komerčnej nafty z pôsobnosti platnosti tohto opatrenia, národní cestní prepravcovia alebo prepravcovia Spoločenstva, ktorí spĺňajú podmienky pridelenia čiastočnej úhrady daňovej sadzby z komerčného benzínu, by museli zaplatiť rovnakú daňovú sadzbu nezávislú od regiónu nákupu. Uvedené ustanovenie by zachovalo postup úhrady, ktorý je v súčasnej dobe v platnosti a umožnilo by celkom neutralizovať následky zníženia sadzby stanovenej regiónmi pri znížení príslušnej výšky úhrady pri komerčnej nafte.Dopad na vnútorný trhPodľa francúzskych úradov by opatrenie neviedlo k zmene správneho fungovania vnútorného trhu najmä preto, lebo oblasť uplatnenia opatrenia sa obmedzuje len na palivá, ktoré sa nevyužívajú na komerčné účely. Rozdiely predajnej ceny palív, ktoré sa nevyužívajú na komerčné účely medzi jednotlivými sieťami sú naviac vyššie, ako výška predpokladanej modulácie.Okrem toho by opatrenie plánovaného zníženia sadzby nepredstavovalo štátnu podporu, ak by spoločnosti cestnej prepravy museli zaplatiť rovnakú daňovú sadzbu pre svoju spotrebu komerčnej nafty nezávisle od hlavného regiónu, v ktorom by sa táto komerčná nafta nakúpila.Navrhované opatrenie by teda nespôsobilo žiadne narušenie konkurencie v sektore prepravy a nemalo by ovplyvniť výmeny v rámci Spoločenstva.HODNOTENIE KOMISIEPredmet žiadosti a právny základKomisia predbežne poznamenáva, že francúzsky projekt má najskôr za cieľ vykonať prevod príjmov z daní. Takýto prevod nenaráža na ťažkosti vzhľadom na právo Spoločenstiva. Opatrenie, ktoré musí Komisia zhodnotiť v rámci francúzskej žiadosti, sa vzťahuje len na zníženie TIPP, ktorá sa môže meniť podľa jednotlivých správnych francúzskych regiónov.V súlade s článkom 19 smernice 2003/96/ES môže Rada jednomyseľne na návrh Komisie povoliť členskému štátu zavedenie oslobodenia od dane alebo dodatočné zníženia výšok daňovej sadzby na základe špecifických politík.Preskúmanie výnimky požadovanej v súlade s článkom 19 smernice 2003/96/ES vychádza z celkovej analýzy súladu s politikou.Použiteľné sadzbyKomisia zistila, že zníženia TIPP uvedené francúzskymi úradmi, vedú ku skutočným daňovým sadzbám, ktoré sú vyššie ako minimálne použiteľné hodnoty Spoločenstva. Komisia by však nemohla súhlasiť s tým, aby boli tieto znížené sadzby nižšie ako uvedené minimálne hodnoty.Trvanie ustanoveniaKomisia poznamenáva, že opatrenie trvá 6 rokov, čo je v súlade s článkom 19 smernice 2003/96/ESVyváženie/narušenie konkurenciePo podrobnejšom preskúmaní Komisia hodnotí, že slabé odlíšenie daňových sadzieb medzi rôznymi regiónmi a existujúce cenové rozdiely medzi distribučnými sieťami spôsobia iba veľmi slabé riziko odchýlenia dopravy (a teda zvýšenia emisií škodlivých pre životné prostredie). Komisia naviac poznamenáva, že zavedenie regionálneho rozlíšenia je sprevádzané zvýšením nominálnej daňovej sadzby, čo vytvorí stimul na účinnejšie využívanie palív.Komisia sa presvedčila o tom, že predložené ustanovenie povedie k tomu, že sa výška úhrady, ktorá sa vzťahuje na komerčnú naftu, zníži o hodnotu regionálneho zníženia daňovej sadzby nafty. Avšak bolo by vhodné upresniť v legislatívnom ustanovení, že maximálna výška regionálneho zníženia nesmie presiahnuť rozdiel medzi celoštátnymi sadzbami, ktoré sa vzťahujú na nekomerčnú naftu a na komerčnú naftu.Obchodný obeh nafty a bezolovnatého benzínu v rámci Spoločenstva sa takmer celkom vykonáva v podmienečnom režime. Táto forma obehu v rámci Spoločenstva nie je ovplyvnená regionalizáciou daňovej sadzby, ktorá je zavedená vo Francúzsku. Pokiaľ ide o veľmi obmedzené prípady, keď sa obchodný obeh vykonáva pri vopred uhradených poplatkoch, uvedené kontrolné postupy majú nediskriminačnú podstatu a podľa odhadov nemajú škodlivé následky na obeh produktov v rámci Spoločenstva s vopred uhradenými poplatkami. Za týchto podmienok regionalizácia daňovej sadzby nebude zasahovať do správneho fungovania vnútorného trhu.Veľmi prísne rozlíšenie hraníc medzi daňovými sadzbami, ktoré sa uplatňujú v regiónoch, ktoré by sa naviac kompenzovali veľkými existujúcimi cenovými rozdielmi medzi jednotlivými distribučnými sieťami zabezpečujú, že regionalizácia daňovej sadzby nespôsobí narušenie konkurencie na trhu ropných produktov. Keďže sa uvedené opatrenie nevzťahuje na naftu pre komerčné použitie, nemalo by dôjsť k narušeniu konkurencie na trhoch pre prepravu osôb a tovarov.Komisia tiež rozhodla, že regionálne rozlíšenie nepredstavuje štátnu podporu.Špecifické ciele politikyPo preskúmaní informácií, ktoré oznámilo Francúzsko, si Komisia myslí, že decentralizácia, ku ktorej smeruje Francúzsko, bude predstavovať postup posilnenia účinnosti administratívy na základe rozvoja verejných služieb vyššej kvality a nižšej ceny. Toto hľadanie vyššej účinnosti sa zdá byť potvrdené skúsenosťami decentralizácie vo Francúzsku, čo umožnilo miestnym výkonným orgánom získať skúsenosti v riadení. Okrem toho je decentralizácia faktorom rastu pre národné hospodárstvo. Odhadované vytvorenie domáceho produktu verejnej miestnej administratívy predstavuje 2 % francúzskeho HDP, zatiaľ čo pri štáte je to 0,5 % alebo je to vyjadrené pomerom od 1 do 4 v prospech miestnej verejnej správy.Požadované opatrenie naviac predstavuje doplnkový stimul pre regióny, ktorý im pomáha prehľadne zlepšovať kvalitu ich riadenia, pričom bude treba vyhovieť všetkým odlišným situáciám v sociálno-ekonomických otázkach. Ustanovenie návrhu rozhodnutia musí za týmto účelom uvádzať, že príslušné zníženie závisí od ekonomických podmienok, ktoré sa v daných regiónoch uplatňujú.Regionalizácia sa premieta do politiky subsidiarity, čo umožňuje prijímať rozhodnutia v niekoľkých oblastiach (odborné vzdelávanie, ekonomický rozvoj, zdravie, školstvo, riadenie veľkých zariadení, kultúra) na vhodnej úrovni.Komisia preto rozhodla, že žiadosť o regionálne rozlíšenie zodpovedá cieľu špecifickej politiky v zmysle článku 19 smernice 2003/96/ES.Pravidlá kontroly a obehuPravidlá kontroly a obehu uvedené v smernici 2003/96/ES a v smernici Rady 92/12/EHS z 25. februára 1992, ktorá sa vzťahuje na všeobecný režim, na skladovanie, na obeh a na kontroly produktov spadajúcich pod daňovú sadzbu[2], sú zobrazené v schéme administratívnej kontroly stanovenej francúzskymi úradmi. Uvedené kontrolné opatrenia sú prispôsobené.RozhodnutieKomisia navrhuje Rade, aby rozhodla v súlade s článkom 19 smernice Rady 2003/96/ES, že od 1. januára 2006 do 31. decembra 2011 bude Francúzsko oprávnené používať znížené úrovne zdanenia bezolovnatého benzínu a nafty, ktoré sa používajú ako palivo. Tieto zníženia sa môžu rozlíšiť v závislosti od administratívnych regiónov, pokiaľ budú dodržané všetky nasledujúce podmienky:-  zníženie nepresiahne 35,4 eur na 1000 litrov bezolovnatého benzínu a 23,0 eur na 1000 litrov nafty,-  zníženie nepresiahne rozdiel úrovní zdanenia medzi naftou a naftou určenou na komerčné použitie,-  zníženie závisí od objektívnych sociálno-ekonomických podmienok, ktoré sa v jednotlivých regiónoch vyskytujú.Znížené sadzby musia byť v súlade s povinnosťami uvedenými v smernici 2003/96/ES a najmä s minimálnymi stanovenými sadzbami uvedenými v článku 7.Na naftu určenú na komerčné použitie v zmysle článku 7 odseku 2 smernice 2003/96/ES sa táto možnosť zníženia nevzťahuje.NávrhROZHODNUTIE RADYktorým sa Francúzsku povoľuje uplatnenie odlišnej úrovne zdaňovania pre pohonné látky, v súlade s článkom 19 smernice 2003/96/ESRADA EURÓPSKEJ ÚNIE,so zreteľom na zmluvu, ktorou sa zriaďuje Európske spoločenstvo,so zreteľom na smernicu Rady 2003/96/ES z 27. októbra 2003, ktorou sa reorganizuje komunitárny rámec zdaňovania energetických produktov a elektriny[3], a najmä na jej článok 19,so zreteľom na návrh Komisie,keďže:Listom zo dňa 16. júna 2004 požiadalo Francúzsko o povolenie uplatnenia odlišnej úrovne zdaňovania v prospech motorovej nafty a bezolovnatého benzínu v rámci štátnej reformy, a najmä v rámci decentralizácie taxatívne vymenovaných kompetencií v súčasnosti vykonávaných na ústrednej úrovni.Francúzskom zamýšľaná decentralizácia zapadá do programu posilnenia efektivity verejnej správy rozvinutím verejnej služby lepšej kvality a s nižšími nákladmi. Decentralizácia tvorí súčasť politiky subsidiarity tým, že v primeranom štátnom rámci umožňuje prijímanie rozhodnutí v mnohých oblastiach. Možnosť regionálnej diferenciácie predstavuje pre regióny ďalší podnet k tomu, aby transparentným spôsobom zlepšili kvalitu svojej správy. Predmetné zníženia sadzieb by okrem toho mali byť stanovené v závislosti od sociálnoekonomických podmienok prevládajúcich v regiónoch.Výnimky, ktoré nie sú časovo obmedzené, nie je možné povoliť. Článok 19 odsek 2 smernice 2003/96/ES preto obmedzuje platnosť povolenia dodatočného zníženia zdaňovania energetických produktov a elektriny na dobu šiestich rokov, ktorá môže byť prípadne obnovená.Slabá diferenciácia daňových sadzieb v jednotlivých regiónoch a cenové rozdiely existujúce medzi distribučnými sieťami predpokladá, že riziko presmerovania cestnej dopravy (ktoré spôsobuje nárast emisií škodlivých pre životné prostredie) bude veľmi nízke. Táto skutočnosť vyhovuje aj požiadavkám energetickej politiky.Obchodný obeh motorovej nafty a bezolovnatého benzínu v rámci Spoločenstva prebieha takmer úplne v prerušovanom režime. Francúzskom plánovaná regionalizácia sadzieb neovplyvňuje túto formu obehu v rámci Spoločenstva. Pokiaľ ide o obmedzený počet prípadov obchodného obehu s vopred uhradenými poplatkami, predpokladané kontrolné postupy sú nediskriminačného charakteru a za podmienky pravidelného preskúmania skutočných spôsobov ich uplatňovania by nemali mať reálny dopad na obeh produktov s vopred uhradenými poplatkami v rámci Spoločenstva. Za týchto podmienok regionalizácia sadzieb nemá charakter, ktorý by bránil dobrému fungovaniu vnútorného trhu.Veľmi prísne stanovené limity pre diferenciáciu daňových sadzieb uplatňovaných v regiónoch, ktorá by mala byť naviac kompenzovaná veľkými cenovými rozdielmi existujúcimi medzi distribučnými sieťami, by mali zabezpečiť, aby regionalizácia sadzieb nespôsobila skreslenie konkurencie na trhu ropných produktov. Keďže plánované opatrenie sa nevzťahuje na naftu používanú pre komerčné účely, skreslenie konkurencie na trhoch prepravy osôb a tovaru je vylúčené.Komisia pravidelne preskúmava zníženie sadzieb a oslobodenie od dane, aby overila jednak to, že nespôsobujú nijaké skreslenia konkurencie a ani nebránia fungovaniu vnútorného trhu a jednak to, že ostávajú naďalej zlúčiteľné s komunitárnou politikou v oblasti ochrany životného prostredia, energie a dopravy.SA UZNIESLA NA TOMTO ROZHODNUTÍ:Článok 11. Francúzsku sa povoľuje uplatňovať znížené úrovne zdaňovania bezolovnatého benzínu a motorovej nafty používaných ako pohonné látky. Táto možnosť zníženia sadzby sa nevzťahuje na motorovú naftu používanú na komerčné účely v zmysle článku 7, ods. 2 smernice 2003/96/ES.2. Zníženie sadzieb môže byť diferencované v závislosti od správnych regiónov, a to za dodržania všetkých nasledujúcich podmienok:-  zníženie sadzieb nepresahuje 35,4 eur na 1000 litrov bezolovnatého benzínu a 23,0 eur na 1000 litrov motorovej nafty.-  zníženie sadzieb nie je vyššie ako rozdiel v úrovniach zdaňovania motorovej nafty a motorovej nafty používanej pre komerčné účely.-  zníženie sadzieb je v závislosti od objektívnych sociálnoekonomických podmienok, ktoré prevládajú v regiónoch.3. Znížené sadzby musia dodržiavať povinnosti predvídané smernicou 2003/96/ES a najmä minimálne sadzby uvedené v článku 7.Článok 2Platnosť tohto rozhodnutia končí 31. decembra 2011.Rozhodnutie je možné uplatňovať od 1. januára 2006.Článok 3Toto rozhodnutie je určené Francúzskej republike.V Bruseli,Za RaduPredseda[1] Ú.v. EÚ L 283, 31.10.2003, s. 51.[2] Ú.v. ES L 76, 23.3.1992, s. 1. Smernica naposledy zmenená a doplnená smernicou 2000/47/ES (Ú.v. ES L 193, 29.7.2000, s. 73).[3] ÚV ES L 283 z 31.10.2003, s. 51.


               EURÓPSKA KOMISIA
            V Bruseli22. 6. 2017
            COM(2017) 332 final
            2017/0135(NLE)
            Návrh
            ROZHODNUTIE RADY
            o podpise Dohody vo forme výmeny listov medzi Európskou úniou a Novým Zélandom v zmysle článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii v mene Európskej únie

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Pristúpením Chorvátskej republiky rozšírila Európska únia svoju colnú úniu. V dôsledku toho sa od Európskej únie podľa pravidiel Svetovej obchodnej organizácie (WTO) vyžadovalo (článok XXIV:6 dohody GATT 1994), aby začala rokovania s členmi WTO, ktorí majú právo rokovať súvisiace s listinou colných koncesií Chorvátska, aby sa nakoniec dohodlo na kompenzačnom vyrovnaní. Takéto vyrovnanie je splatné, ak prijatie vonkajšieho colného režimu EÚ spôsobí zvýšenie ciel nad úroveň, ku ktorej sa pristupujúci štát v rámci WTO zaviazal.

               Dňa 15. júla 2013 Rada poverila Komisiu začať rokovania podľa článku XXIV:6 dohody GATT 1994. Komisia rokovala s členmi WTO, ktorí majú právo rokovať, o odvolaní osobitných koncesií v súvislosti s odvolaním listiny Chorvátskej republiky v rámci jej pristúpenia k Európskej únii.

               Výsledkom rokovaní s Novým Zélandom je návrh dohody vo forme výmeny listov, ktorá bola parafovaná 18. mája 2017 v Ženeve („dohoda“). Európska komisia následne navrhla Rade, aby schválila podpísanie dohody.

               •Súlad s existujúcimi ustanoveniami v tejto oblasti politiky

                  Tento návrh je v súlade s praxou EÚ, ktorá sa uplatňovala po predchádzajúcich rozšíreniach EÚ.

               •Súlad s ostatnými politikami Únie

                  Tento návrh dodržiava prax EÚ, ktorá je v súlade s vonkajšou činnosťou EÚ a priemyselnou a poľnohospodárskou politikou EÚ.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Článok 207 Zmluvy o fungovaní Európskej únie (ZFEÚ) v spojení s článkom 218 ods. 5 ZFEÚ, ktorý sa týka podpisu medzinárodných dohôd.

               •Subsidiarita (v prípade inej ako výlučnej právomoci)

               Tento návrh patrí do výlučnej právomoci Únie podľa článku 3 ods. 1 písm. e) Zmluvy o fungovaní Európskej únie. Zásada subsidiarity sa preto neuplatňuje.

               •Proporcionalita

               Nový Zéland bol dotknutý odvolaním koncesií Chorvátskej republiky. Kompenzačné vyrovnania nepresahujú príslušné práva Nového Zélandu. Návrh je v súlade so zásadou proporcionality.

               •Výber nástroja

               Na základe článku 218 ods. 5 ZFEÚ sa vyžaduje rozhodnutie Rady poverujúce na podpis dohody.

               3.KONZULTÁCIE SO ZAINTRESOVANÝMI STRANAMI

               •Konzultácie so zainteresovanými stranami

                  S Radou (Výborom pre obchodnú politiku) sa viedli pravidelné konzultácie o obsahu rokovaní a ich napredovaní. Európsky parlament (Výbor pre medzinárodný obchod) bol informovaný.

               4.VPLYV NA ROZPOČET

                  Pozri finančný výkaz.

               5.ĎALŠIE PRVKY

               •Plány vykonávania

               Komisia navrhuje Rade, aby dohoda vo forme výmeny listov s Novým Zélandom bola podpísaná v mene Únie. Zároveň sa Rade predkladá aj samostatný návrh na uzavretie tejto dohody.

               Výsledky dohody možno zhrnúť takto:

               zvýšenie colnej kvóty EÚ „mäso z hovädzích zvierat, mrazené; jedlé droby z hovädzích zvierat, mrazené“ o 1 875 ton, čísla colných položiek 0202 a 0206 29 91, pri zachovaní súčasných sadzieb v rámci kvóty 20 %. Nová colná kvóta bude 54 875 ton,

               zvýšenie colnej kvóty EÚ „mäso z oviec alebo kôz, čerstvé, chladené alebo mrazené“, číslo colnej položky 0204, pridelenej Novému Zélandu o 135 ton (jatočná hmotnosť), pri zachovaní súčasnej sadzby v rámci kvóty 0 %. Nová colná kvóta pridelená Novému Zélandu bude 228 389 ton.

               Komisia prijme podľa článku 187 písm. a) nariadenia o jednotnej spoločnej organizácii trhov [nariadenie (ES) č. 1308/2013] vykonávacie nariadenia na rozšírenie a spravovanie týchto kvót.

               Tieto vykonávacie opatrenia sa pripravujú zároveň s týmto návrhom.

               2017/0135 (NLE)

               Návrh

               ROZHODNUTIE RADY

               o podpise Dohody vo forme výmeny listov medzi Európskou úniou a Novým Zélandom v zmysle článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii v mene Európskej únie

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 5,

               so zreteľom na návrh Európskej komisie,

               keďže:

               (1)Rada poverila 15. júla 2013 Komisiu, aby v rámci pristúpenia Chorvátskej republiky k Únii začala rokovania s určitými ďalšími členmi Svetovej obchodnej organizácie podľa článku XXIV:6 Všeobecnej dohody o clách a obchode z roku 1994 („GATT 1994“).

               (2)Komisia viedla rokovania v súlade s rokovacími smernicami prijatými Radou.

               (3)Uvedené rokovania sa ukončili a Dohoda vo forme výmeny listov medzi Európskou úniou a Novým Zélandom v zmysle článku XXIV:6 a článku XXVIII dohody GATT 1994, ktorá sa týka zmeny koncesií v listine Chorvátskej republiky v rámci jej pristúpenia k Únii, bola parafovaná 18. mája 2017.

               (4)Dohoda by sa mala podpísať,

               PRIJALA TOTO NARIADENIE:

               Článok 1

               V mene Únie sa schvaľuje podpis Dohody vo forme výmeny listov medzi Európskou úniou a Novým Zélandom v zmysle článku XXIV:6 a článku XXVIII Všeobecnej dohody o clách a obchode z roku 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii, s výhradou uzavretia uvedenej dohody
                  1
               .

               Článok 2

               Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.

               Článok 3

               Toto rozhodnutie nadobúda účinnosť dátumom jeho prijatia.

               V Bruseli

                     Za Radu

                     predseda

                        FINANČNÝ VÝKAZ

                        DÁTUM:

                        1.

                        ROZPOČTOVÝ RIADOK:

                        Kapitola 12 – Clá a ostatné poplatky

                        2.

                        NÁZOV:

                        Návrh rozhodnutia Rady o podpise Dohody vo forme výmeny listov medzi Európskou úniou a Novým Zélandom v zmysle článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii v mene Európskej únie

                        3.

                        PRÁVNY ZÁKLAD:

                        Zmluva o fungovaní Európskej únie, a najmä jej články 207 a 218.

                        4.

                        CIELE:

                        Poverenie na podpis Dohody vo forme výmeny listov medzi Európskou úniou a Novým Zélandom.

                        5.

                        FINANČNÉ DÔSLEDKY

                        BEŽNÝ ROZPOČTOVÝ ROK 2017
                           (mil. EUR)

                        NASLEDUJÚCI ROZPOČTOVÝ ROK 2018

                        (mil. EUR)

                        ROZPOČTOVÝ ROK 2019

                        (mil. EUR)

                        5.0.

                        VÝDAVKY

                        -
                              Z ROZPOČTU EÚ
                           (NÁHRADY/INTERVENCIE)

                        -
                              VÝDAVKY NÁRODNÝCH ORGÁNOV

                        -
                              INÉ

                           -

                           -

                           -

                        5.1.

                        PRÍJMY

                        -
                              VLASTNÉ ZDROJE EÚ
                           (POPLATKY/CLÁ)

                        -
                              NÁRODNÉ

                        -

                        -

                        -

                        2017

                        2018

                        2019

                        5.0.1.

                        ODHADOVANÉ VÝDAVKY

                        5.1.1.

                        ODHADOVANÉ PRÍJMY

                        -

                        -

                        -

                        5.2

                        SPÔSOB VÝPOČTU: -

                        6.0.

                        MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNEJ KAPITOLY BEŽNÉHO ROZPOČTU?

                        NIE

                        6.1.

                        MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU?

                        NIE

                        6.2.

                        BUDE POTREBNÝ DOPLŇUJÚCI ROZPOČET?

                        NIE

                        6.3.

                        BUDE POTREBNÉ ZAČLENIŤ ROZPOČTOVÉ PROSTRIEDKY DO BUDÚCICH ROZPOČTOV?

                        NIE

                        POZNÁMKY:

                     (1)
                  Text dohody sa uverejní spolu s rozhodnutím o jej uzavretí.

    ---documentbreak---

               EURÓPSKA KOMISIA
            V Bruseli22. 6. 2017
            COM(2017) 332 final
            PRÍLOHA
            k
            návrhu rozhodnutia Rady
            o podpise Dohody vo forme výmeny listov medzi Európskou úniou a Novým Zélandom v zmysle článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii v mene Európskej únie

               DOHODA VO FORME VÝMENY LISTOV

               medzi Európskou úniou a Novým Zélandom v zmysle článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii

               A. List Únie

               Vážená pani/vážený pán,

               v nadväznosti na rokovania podľa článku XXIV:6 a článku XXVIII Všeobecnej dohody o clách a obchode (GATT) 1994 o zmene listiny Chorvátskej republiky v rámci jej pristúpenia k Európskej únii je mi cťou navrhnúť toto:

               Európska únia zaradí na svoju listinu pre colné územie EÚ 28 koncesie uvedené v listine EÚ 27 s týmito zmenami:

               zvýšenie colnej kvóty EÚ „mäso z hovädzích zvierat, mrazené; jedlé droby z hovädzích zvierat, mrazené“ o 1 875 ton, čísla colných položiek 0202 a 0206 29 91, pri zachovaní súčasných sadzieb v rámci kvóty 20 %. Nová colná kvóta bude 54 875 ton,

               zvýšenie colnej kvóty EÚ „mäso z oviec alebo kôz, čerstvé, chladené alebo mrazené“, číslo colnej položky 0204, pridelenej Novému Zélandu o 135 ton (jatočná hmotnosť), pri zachovaní súčasnej sadzby v rámci kvóty 0 %. Nová colná kvóta pridelená Novému Zélandu bude 228 389 ton.

               Európska únia a Nový Zéland si navzájom oznamujú ukončenie svojich interných postupov potrebných na nadobudnutie platnosti tejto dohody. Táto dohoda nadobúda platnosť 14 dní od dátumu prijatia posledného oznámenia.

               Bol by som Vám zaviazaný, ak by ste mohli potvrdiť, že Vaša vláda súhlasí s obsahom tohto listu. Je mi cťou navrhnúť, aby v prípade, že Vaša vláda súhlasí s obsahom tohto listu, tento list spolu s Vaším potvrdením tvorili Dohodu vo forme výmeny listov medzi Európskou úniou a Novým Zélandom.

               Vážená pani/vážený pán, prijmite, prosím, prejav mojej najhlbšej úcty.

               Za Európsku úniu

               B. List z Nového Zélandu

               Vážená pani/vážený pán,

               je mi cťou potvrdiť prijatie Vášho listu z dnešného dňa [……], tohto znenia:

               „v nadväznosti na rokovania podľa článku XXIV:6 a článku XXVIII Všeobecnej dohody o clách a obchode (GATT) 1994 o zmene listiny Chorvátskej republiky v rámci jej pristúpenia k Európskej únii je mi cťou navrhnúť toto:

               Európska únia zaradí na svoju listinu pre colné územie EÚ 28 koncesie uvedené v listine EÚ 27 s týmito zmenami:

               Zvýšenie colnej kvóty EÚ ‚mäso z hovädzích zvierat, mrazené; jedlé droby z hovädzích zvierat, mrazené‘ o 1 875 ton, čísla colných položiek 0202 a 0206 29 91, pri zachovaní súčasných sadzieb v rámci kvóty 20 %. Nová colná kvóta bude 54 875 ton,

               zvýšenie colnej kvóty EÚ ‚mäso z oviec alebo kôz, čerstvé, chladené alebo mrazené‘, číslo colnej položky 0204, pridelenej Novému Zélandu o 135 ton (jatočná hmotnosť), pri zachovaní súčasnej sadzby v rámci kvóty 0 %. Nová colná kvóta pridelená Novému Zélandu bude 228 389 ton.

               Európska únia a Nový Zéland si navzájom oznamujú ukončenie svojich interných postupov potrebných na nadobudnutie platnosti tejto dohody. Táto dohoda nadobúda platnosť 14 dní od dátumu prijatia posledného oznámenia.

               Bol by som Vám zaviazaný, ak by ste mohli potvrdiť, že Vaša vláda súhlasí s vyššie uvedeným znením. Je mi cťou navrhnúť, aby v prípade, že Vaša vláda súhlasí s obsahom tohto listu, tento list spolu s Vaším potvrdením tvorili Dohodu vo forme výmeny listov medzi Európskou úniou a Novým Zélandom.“

               Je mi cťou Vám oznámiť, že moja vláda súhlasí s obsahom tohto listu.

               Za Nový Zéland


               EURÓPSKA KOMISIA
            V Bruseli26. 9. 2017
            COM(2017) 496 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii na základežiadosti Talianska – EGF/2017/004 IT/Almaviva

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (ďalej len „EGF“), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Taliansko predložilo 9. mája 2017 žiadosť EGF/2017/004 IT/Almaviva o finančný príspevok z EGF v dôsledku prepúšťania
                  2
                v spoločnosti Almaviva Contact SpA v Taliansku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2017/004 IT/Almaviva

                        Členský štát

                        Taliansko

                        Dotknutý(-é) región(-y) (úroveň NUTS 2
                           3
                        )

                        Lazio (ITI 4)

                        Dátum podania žiadosti

                        9. mája 2017

                        Dátum potvrdenia prijatia žiadosti

                        9. mája 2017

                        Dátum žiadosti o dodatočné informácie

                        23. mája 2017

                        Termín na poskytnutie dodatočných informácií

                        4. júla 2017

                        Termín na dokončenie posúdenia

                        26. septembra 2017

                        Kritérium zásahu

                        článok 4 ods. 1 písm. a) nariadenia o EGF

                        Hlavný podnik

                        Almaviva Contact Spa

                        Počet dotknutých podnikov

                        1

                        Odvetvie(-a) ekonomickej činnosti

                        (divízia NACE Rev. 2)
                           4

                        Divízia 82 (Administratívne, pomocné kancelárske a iné obchodné pomocné činnosti)

                        Referenčné obdobie (štyri mesiace):

                        30. decembra 2016 – 30. apríla 2017

                        Počet prepustených pracovníkov počas referenčného obdobia (a)

                        1 610

                        Počet prepustených pracovníkov pred referenčným obdobím alebo po ňom (b)

                        36

                        Celkový počet (a + b)

                        1 646

                        Celkový počet oprávnených prijímateľov

                        1 646

                        Celkový počet dotknutých prijímateľov

                        1 610

                        Rozpočet na personalizované služby (v EUR)

                        5 355 950

                        Rozpočet na využívanie EGF
                           5
                         (v EUR)

                        223 000

                        Celkový rozpočet (v EUR)

                        5 578 950

                        Príspevok z EGF (60 %) (v EUR)

                        3 347 370

               POSÚDENIE ŽIADOSTI

               Postup

               4.Taliansko podalo žiadosť EGF/2017/004 IT/Almaviva 9. mája 2017, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia potvrdila prijatie žiadosti v ten istý deň a 23. mája 2017 požiadala Taliansko o dodatočné informácie. Tieto dodatočné informácie boli poskytnuté do šiestich týždňov. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 26. septembra 2017.

               Oprávnenosť žiadosti

               Príslušné podniky a prijímatelia

               5.Žiadosť sa týka 1 646 pracovníkov prepustených zo spoločnosti Almaviva Contact SpA. Spoločnosť pôsobí v odvetví ekonomickej činnosti, ktoré je v rámci klasifikácie NACE Rev. 2 zaradené do divízie 82 (Administratívne, pomocné kancelárske a iné obchodné pomocné činnosti). K prepúšťaniu došlo v regióne Lazio (ITI4) úrovne NUTS 2.

               Kritériá zásahu

               6.Taliansko podalo žiadosť podľa kritérií zásahu uvedených v článku 4 ods. 1 písm. a) nariadenia o EGF, v ktorom sa vyžaduje, aby počas referenčného obdobia štyroch mesiacov dosiahol počet prepustených pracovníkov alebo samostatne zárobkovo činných osôb, ktoré ukončili svoju činnosť, najmenej 500 osôb v jednom podniku v členskom štáte vrátane pracovníkov, ktorí boli prepustení u dodávateľov daného podniku a nadväzujúcich výrobcov.

               7.Štvormesačné referenčné obdobie v prípade tejto žiadosti trvalo od 30. decembra 2016 do 30. apríla 2017.

               8.Počas referenčného obdobia bolo v spoločnosti Almaviva prepustených 1 610 pracovníkov
                  6
               .

               Stanovenie počtu prepustených pracovníkov a prípadov ukončenia činnosti

               9.Počet 1 610 prepustených pracovníkov počas referenčného obdobia bol vypočítaný na základe skutočného ukončenia pracovnej zmluvy alebo uplynutia lehoty, na ktorú bola uzavretá.

               Oprávnení prijímatelia

               10.Okrem už uvedených pracovníkov zahŕňajú oprávnení prijímatelia aj 36 pracovníkov prepustených po referenčnom období štyroch mesiacov. Je možné stanoviť jasnú príčinnú súvislosť s udalosťou, ktorá vyvolala prepúšťanie počas referenčného obdobia
                  7
               .

               11.Celkový počet oprávnených prijímateľov je preto 1 646.

               Súvislosť medzi prepúšťaním a celosvetovou finančnou a hospodárskou krízou, ktorou sa zaoberá nariadenie (ES) č. 546/2009

               12.Na účely preukázania súvislosti medzi prepúšťaním pracovníkov a celosvetovou finančnou a hospodárskou krízou, ktorou sa zaoberá nariadenie (ES) č. 546/2009, Taliansko, s odvolaním sa na štúdiu talianskeho parlamentu o pracovných vzťahoch v telefonických centrách v Taliansku
                  8
               , tvrdí, že účinky hospodárskej a finančnej krízy zrejme neznížili dopyt po marketingových službách a pomoci pre kupujúcich, ktorí nakupujú tovar alebo služby, avšak podstatne ovplyvnili odmenu za takéto služby (tlak na ceny), čo má evidentne negatívny vplyv na rozpätia ziskovosti poskytovateľov služieb. Obmedzenia vyplývajúce z krízy a potreby racionalizovať výdavky na obstaranie tovaru a služieb často viedli k zadávaniu zákaziek na základe maximálneho zníženia cien. To malo priamy vplyv na obrat poskytovateľov služieb, ktorý v období rokov 2011 – 2016 klesal. Sektor telefonických centier, ktorý potvrdzuje svoju povesť nízkej ziskovosti, zažil klesajúcu hrubú prevádzkovú maržu (z 5,7 % v roku 2013 na 3,8 % v roku 2014)
                  9
               . Počas toho istého obdobia sa takisto zhoršila návratnosť vlastného kapitálu, z 9,4 % na –6,3 %
                  10
               .

               13.Väčšina pracovných miest v sektore telefonických centier je v podnikoch, ktoré konajú v mene tretích strán (podnikov alebo verejných správ). Preto sú tieto pracovné miesta extrémne vystavené výkyvom v dopyte po službách telefonických centier a konkurencii medzi poskytovateľmi služieb. Okrem toho jednou z osobitostí sektora telefonických centier je, že prevažná väčšina výrobných nákladov (medzi 70 a 80 percentami celkových nákladov
                  11
               ) sú náklady na pracovnú silu, ktorá poskytuje službu.

               14.V kontexte nepriaznivých podmienok (ako napr. postup obstarávania tlačiaci na ceny, klesajúci predaj a ziskovosť, ako aj prudký pokles ceny služieb a potreba znižovania podielu nákladov na personál v celkových výrobných nákladoch) sa podniky pôsobiace v sektore telefonických centier často uchyľovali k riešeniam, ktoré znamenali buď premiestnenie do krajín s nižšími nákladmi práce, zásahy do ceny práce, alebo ukončenie činnosti. Počas obdobia od roku 2009 do prvého štvrťroku 2014 jedna tretina podnikov v tomto sektore ukončila svoju činnosť, veľká väčšina z nich prostredníctvom insolvenčného konania
                  12
               .

               15.K dnešnému dňu bol sektor administratívnych, pomocných kancelárskych a iných obchodných pomocných činností, do ktorého telefonické centrá patria, predmetom dvoch žiadostí o príspevok z EGF, jedna z nich súvisela s globalizáciou v oblasti obchodu
                  13
                a aktuálna žiadosť súvisí s celosvetovou finančnou a hospodárskou krízou.

               Udalosti, ktoré viedli k prepúšťaniu a ukončeniu činnosti

               16.Udalosti, ktoré viedli k spomínanému prepúšťaniu, súvisia s poklesom príjmov, ktoré v roku 2015 klesli v porovnaní s rokom 2011 v prípade pracoviska spoločnosti Almaviva v Ríme o viac ako 45 %; ako aj s negatívnym výsledkom rokovaní s RSU
                  14
                v roku 2016 a odmietnutím plánu na zosúladenie nákladov práce v spoločnosti Almaviva v Ríme s inými pracoviskami v Taliansku, ktorý zahŕňal dočasné zníženie nákladov práce a zvýšenie efektívnosti a produktivity; to všetko viedlo k zatvoreniu pracoviska v Ríme a prepusteniu 1 646 pracovníkov.

               Očakávané účinky prepúšťania na miestne, regionálne a celoštátne hospodárstvo a zamestnanosť

               17.Prepúšťanie v spoločnosti Almaviva má regionálny a miestny kontext (Lazio a Rím), keďže hromadné prepúšťanie, v tomto prípade viac ako 1 600 ľudí a najmä ženy, negatívne zasiahne miestne a regionálne hospodárstvo. Okrem toho nastalo v čase, keď sa miestne hospodárstvo pomaly zotavuje, a to najmä v posledných dvoch rokoch (2014 – 2016), po veľkých problémoch spôsobených hospodárskou a finančnou krízou. Hrozí však, že v dôsledku hromadného prepúšťania spôsobeného presunom do nečlenských krajín EÚ alebo inými faktormi (ako napr. v tomto prípade poklesom ponukových cien, tlakom na znižovanie cien služieb atď.) dôjde k prerušeniu alebo zastaveniu tohto zotavenia. Preto sprístupnenie aktívnych opatrení trhu práce a služieb, ako sú tie, ktoré sú spolufinancované EGF, bude mať zásadný význam pri podpore opätovného začleňovania pracovníkov do pracovného procesu.

               Dotknutí prijímatelia a navrhované opatrenia

               Dotknutí prijímatelia

               18.Počet prepustených pracovníkov, ktorých účasť na opatreniach sa očakáva, sa odhaduje na 1 610. Rozdelenie týchto pracovníkov podľa pohlavia, štátnej príslušnosti a vekových skupín:

                        Kategória

                        Počet
                           dotknutých prijímateľov

                        Pohlavie:

                        muži:

                        334

                        (20,7 %)

                        ženy:

                        1 276

                        (79,3 %)

                        Štátna príslušnosť:

                        občania EÚ:

                        1 568

                        (97,4 %)

                        osoby, ktoré nie sú občanmi EÚ:

                        42

                        (2,6 %)

                        Veková skupina:

                        15 – 24 rokov:

                        0

                        (0,0 %)

                        25 – 29 rokov:

                        4

                        (0,2 %)

                        30 – 54 rokov:

                        1 371

                        (85,2 %)

                        55 – 64 rokov:

                        223

                        (13,9 %)

                        viac ako 64 rokov:

                        12

                        (0,7 %)

               Oprávnenosť navrhovaných opatrení

               19.Personalizované služby, ktoré sa poskytnú prepusteným pracovníkom, pozostávajú z týchto opatrení:

               Opatrenia, na ktoré sa požaduje spolufinancovanie EGF:

               –Individuálne usmernenie: Zahŕňa posudzovanie zručností, vytváranie profilov zúčastnených pracovníkov a navrhnutie individuálneho reintegračného postupu, ako aj postupu registrácie.

               –Hľadanie zamestnania. Táto pomoc bude zahŕňať intenzívne hľadanie zamestnania vrátane hľadania miestnych a regionálnych pracovných príležitostí a vyhľadávania vhodných pracovných miest.

               –Vzdelávanie, rekvalifikácia a odborná príprava. Účastníkom sa ponúkne odborná príprava zameraná na rekvalifikáciu alebo zvýšenie kvalifikácie pracovníkov, koncipovaná tak, aby zodpovedala pracovným príležitostiam identifikovaným počas intenzívneho hľadania zamestnania.

               –Poukaz na opätovné zamestnanie poskytuje sumu, ktorá sa má použiť na intenzívne hľadanie zamestnania u akreditovaných poskytovateľov (verejných alebo súkromných). Vzhľadom na zamestnateľnosť pracovníka sa môže hodnota poukazu pohybovať od 500 do 5 000 EUR. Poskytovatelia služieb budú odmenení na základe zamestnateľnosti pracovníka a druhu uzavretej zmluvy, a to v prípade zmluvy na dobu určitú v trvaní najmenej šesť mesiacov v rozsahu od 500 do 2 500 EUR a v prípade zmluvy na dobu neurčitú v rozsahu od 1 000 do 5 000 EUR. Keď sa pre prepusteného pracovníka nenašlo riešenie, poskytovateľ služieb dostane pevne stanovenú sumu (poplatok za služby) na účastníka. Poplatok za služby nesmie presiahnuť 106,5 EUR.

               –Podpora podnikania. Prepustení pracovníci, ktorí uvažujú o založení vlastnej firmy, budú mať k dispozícii širokú škálu podpory.

               –Príspevok na založenie podniku. Pracovníci, ktorí začnú podnikať, dostanú príspevok vo výške maximálne 15 000 EUR slúžiaci na pokrytie nákladov na založenie podniku, investície do aktív a bežné výdavky.

               –Predpokladá sa úhrada výdavkov pre pracovníkov, ktorí sa starajú o závislé osoby do výšky 1 700 EUR. Účelom je pokryť dodatočné náklady účastníkov, ktorí sa starajú o iné osoby (deti, staršie osoby, osoby so zdravotným postihnutím), aby sa mohli zúčastniť na odbornej príprave alebo ďalších opatreniach.

               –Úhrada nákladov na mobilitu. S cieľom podporovať geografickú mobilitu pracovníkov v prípade opätovného zamestnania v podniku vzdialeného najmenej 80 km od miesta bydliska pracovníka, sa predpokladá úhrada počiatočných nákladov na ubytovanie a dopravu do výšky 5 000 EUR.

               Opatrenia, ktoré sa majú financovať buď z ESF, alebo iba z vnútroštátnych prostriedkov, ktoré len dopĺňajú služby spolufinancované z EGF:

               –Príjem: Informačné stretnutie o dostupných službách, usmernenie pri opätovnom začlenení do zamestnania, ako aj sprístupnenie osobitných účinných vyhľadávacích nástrojov. Ide o prvé opatrenie a bude poskytnuté všetkým účastníkom.

               –Špecifické usmernenia pre pracovníkov starších ako 60 rokov vrátane podpory služieb sociálnej prospešnosti a pomoci pri prechode do dôchodku.

               –Príspevky na novoprijatého zamestnanca
                  15
               . Podniky, ktoré prijmú bývalých pracovníkov zo spoločnosti Almaviva, dostanú za trvalú pracovnú zmluvu na plný pracovný čas príspevok až do výšky 8 000 EUR. Príspevky za trvalé pracovné zmluvy na kratší pracovný čas budú úmerne upravené.

               20.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               21.Talianske orgány poskytli požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdili, že finančným príspevkom z EGF sa nenahrádza žiadne z týchto opatrení.

               Odhadovaný rozpočet

               22.Odhadované celkové náklady sú 5 578 950 EUR, z čoho 5 355 950 EUR tvoria výdavky na personalizované služby a 223 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               23.Celková výška finančného príspevku požadovaného z EGF je 3 347 370 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)
                           16

                        Odhadované celkové náklady
                        (v EUR)
                           17

                        Personalizované služby [opatrenia podľa článku 7 ods. 1 písm. a) a c) nariadenia o EGF]

                        Individuálne usmernenie
                           (Servizio di orientamento individuale)

                        1 610

                        70

                        112 700

                        Hľadanie zamestnania
                           (Scouting de la domanda)

                        650

                        105

                        68 250

                        Vzdelávanie, rekvalifikácia a odborná príprava
                           (Formazione e riqualificazione professionale)

                        750

                        533

                        400 000

                        Poukaz na opätovné zamestnanie
                           (Assegno di ricollocazione)

                        1 360

                        1 379

                        1 875 000

                        Podpora podnikania
                           (Servizio di supporto all'auto-impiego)

                        110

                        2 909

                        320 000

                        Príspevok na založenie podniku
                           (Incentivo per l'avvio di nuove imprese)

                        110

                        15 000

                        1 650 000

                        Medzisúčet (a):

                        Percentuálny podiel balíka personalizovaných služieb:

                        –

                        4 425 950

                        (82,6 %)

                        Príspevky a stimuly [opatrenia podľa článku 7 ods. 1 písm. b) nariadenia o EGF]

                        úhrada výdavkov pre pracovníkov, ktorí sa starajú o závislé osoby (Misure di conciliazione)

                        400

                        1 700

                        680 000

                        Úhrada nákladov na mobilitu
                           (Indemnità per la mobilità territoriale)

                        50

                        5 000

                        250 000

                        Medzisúčet (b):

                        Percentuálny podiel balíka personalizovaných služieb:

                        –

                        930 000

                        (17,4 %)

                         Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        15 000

                        2. Riadenie

                        –

                        115 000

                        3. Informovanie a propagácia

                        –

                        40 500

                        4. Kontrola a podávanie správ

                        –

                        52 500

                        Medzisúčet (c):

                        Percentuálny podiel celkových nákladov:

                        –

                        223 000

                        (4,0 %)

                        Celkové náklady (a + b + c):

                        –

                        5 578 950

                        Príspevok z EGF (60 % celkových nákladov)

                        –

                        3 347 370

               24.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF neprekračujú 35 % celkových nákladov na koordinovaný balík personalizovaných služieb. Taliansko potvrdilo, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním zamestnania alebo s odbornou prípravou.

               25.Taliansko potvrdilo, že investičné náklady na samostatnú zárobkovú činnosť, založenie podniku a prevzatie zamestnancov nepresiahnu 15 000 EUR na prijímateľa.

               Obdobie oprávnenosti výdavkov

               26.Talianske orgány začali poskytovať personalizované služby dotknutým prijímateľom 6. apríla 2017
                  18
               . Výdavky na opatrenia sú teda oprávnené na získanie finančného príspevku z EGF od 6. apríla 2017 do 9. mája 2019.

               27.Taliansku začali vznikať administratívne výdavky na využívanie EGF 1. marca 2017. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú preto oprávnené na finančný príspevok z EGF od 1. marca 2017 do 9. novembra 2019.

               Doplnkovosť s opatreniami financovanými z vnútroštátnych prostriedkov alebo prostriedkov Únie

               28.Zdroje vnútroštátneho predbežného financovania alebo spolufinancovania pochádzajú z regionálnych zdrojov uvoľnených legislatívnym dekrétom č. 2017/185 (24. 9. 2016) a fondom pre odbornú prípravu, ktorý spravuje agentúra ANPAL
                  19
               .

               29.Taliansko potvrdilo, že uvedené opatrenia, na ktoré boli udelené finančné prostriedky z EGF, nebudú financované z iných finančných nástrojov Únie. Príspevky na novoprijatého zamestnanca, čo je opatrenie v rámci regionálneho operačného programu Lazio FSE 2014 – 2020, dopĺňajú súbor opatrení financovaných z EGF, ale nie sú jeho súčasťou.

               Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi

               30.Taliansko uviedlo, že výbor [zložený z Ministerstva pre hospodársky rozvoj (MiSE)
                  20
               , ANPAL, regiónu Lazio a odborových zväzov] bol vytvorený s cieľom vymedziť stratégiu a zásahy na podporu bývalých pracovníkov spoločnosti Almaviva. Prvé konzultácie začali už 16. januára 2017 (s orgánmi regiónu Lazio a odborovými zväzmi). Na ďalších stretnutiach, a najmä na stretnutí 7. februára 2017, bol vypracovaný koordinovaný súbor personalizovaných služieb.

               Systémy riadenia a kontroly

               31.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Taliansko oznámilo Komisii, že finančný príspevok bude ANPAL riadiť takto: ANPAL – Divisione IV bude pôsobiť ako riadiaci orgán a ANPAL – Divisione VI ako certifikačný orgán. The Ministero del lavoro e delle politiche sociali-MLPS – Secretariato Generale – Divisione II bude pôsobiť ako orgán auditu. Región Lazio bude sprostredkovateľským orgánom pre riadiaci orgán.

               Záväzky poskytnuté zo strany dotknutého členského štátu

               32.Talianske orgány poskytli všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –spoločnosť Almaviva Contact SpA, ktorá po prepúšťaní pokračuje v činnosti, si splnila svoje právne záväzky, ktorými sa upravuje prepúšťanie, a prijala primerané opatrenia na zabezpečenie svojich pracovníkov,

               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               33.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  21
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               34.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady navrhuje Komisia mobilizovať z EGF sumu vo výške 3 347 370 EUR, čo predstavuje 60 % celkových nákladov na navrhované opatrenia, s cieľom poskytnúť na žiadosť finančný príspevok.

               35.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  22
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               36.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 3 347 370 EUR do príslušného rozpočtového riadku.

               37.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii na základe
                  žiadosti Talianska – EGF/2017/004 IT/Almaviva

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  23
               , a najmä na jeho článok 15 ods. 4,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  24
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní na trh práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  25
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)Taliansko 9. mája 2017 predložilo žiadosť o mobilizáciu prostriedkov EGF v súvislosti s prepúšťaním v spoločnosti Almaviva Contact SpA v Taliansku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)Preto by sa v súvislosti so žiadosťou predloženou Talianskom mali z EGF uvoľniť finančné prostriedky s cieľom poskytnúť finančný príspevok vo výške 3 347 370 EUR.

               (5)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2017 sa mobilizuje Európsky fond na prispôsobenie sa globalizácii s cieľom poskytnúť sumu 3 347 370 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum jeho prijatia]*.

                  26V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. EÚ L 347, 20.12.2013, s. 855.

                     (2)
                  V zmysle článku 3 nariadenia o EGF.

                     (3)
                  Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (4)
                  Ú. v. EÚ L 393, 30.12.2006, s. 1.

                     (5)
                  V súlade s článkom 7 ods. 4 nariadenia (EÚ) č. 1309/2013.

                     (6)
                  Počas referenčného obdobia bolo v spoločnosti Almaviva SpA prepustených 1 627 pracovníkov. Neskôr však 17 z nich dostalo ponuku miesta na inom pracovisku toho istého podniku. Na účely tejto žiadosti sa týchto 17 pracovníkov nepočíta medzi prepustených.

                     (7)
                  Vzťahuje sa to na pracovníkov, ktorých sa týka zákaz prepustenia (článok 54 Decreto Legislativo 151/2001), ktorí budú prepustení na konci ochranného obdobia.
                  https://www.cliclavoro.gov.it/Normative/Decreto_Legislativo_26_marzo_2001_n.151.pdf

                     (8)
                  Pracovné vzťahy v telefonických centrách v Taliansku.
                   (http://www.camera.it/leg17/824?tipo=C&anno=2014&mese=12&giorno=11&view=&commissione=11&pagina=#).

                     (9)
                  Asso contact –Assoziazione nazionale dei contact center in outsourcing. Ročné stretnutie 2016
                     http://www.assocontact.it/Documenti/VERBALI_ASSEMBLEE/02-Presentazione-Urbano-Granata_DATABANK-CERVED.pdf.

                     (10)
                  Tamtiež.

                     (11)
                  Pracovné vzťahy v telefonických centrách v Taliansku. Op. cit.

                     (12)
                  Pracovné vzťahy v telefonických centrách v Taliansku. Op. cit.

                     (13)
                  EGF/2012/001 IE Talk Talk Broadband Services Ltd. COM(2012) 423.

                     (14)
                  Zjednotené odborové zastúpenie v Taliansku (skratka RSU) je kolektívny orgán zastupujúci všetkých pracovníkov zamestnaných v tých istých verejných alebo súkromných subjektoch, bez ohľadu na ich členstvo v odborových zväzoch.

                     (15)
                  Opatrenie v rámci regionálneho operačného programu Lazio FSE 2014 – 2020.

                     (16)
                  S cieľom vyhnúť sa desatinným číslam boli odhadované náklady na pracovníka zaokrúhlené. Zaokrúhľovanie však nemá žiadny vplyv na celkové náklady na každé opatrenie, ktoré zostávajú rovnaké ako v žiadosti predloženej Talianskom.

                     (17)
                  Z dôvodu zaokrúhľovania celkové sumy nepredstavujú presný súčet jednotlivých uvedených položiek.

                     (18)
                  Prijímacie stretnutia, čo je opatrenie bez žiadosti o spolufinancovanie z EGF, začali 9. marca 2017; pričom individuálne usmernenie (opatrenie spolufinancované z EGF) začalo 6. apríla 2017.

                     (19)
                  Agenzia Nazionale per le Politiche Attive del Lavoro (ANPAL).

                     (20)
                  Ministero dello Sviluppo Economico (MiSE).

                     (21)
                  Ú. v. EÚ L 347, 20.12.2013, s. 884.

                     (22)
                  Ú. v. EÚ C 373, 20.12.2013, s. 1.

                     (23)
                  Ú. v. EÚ L 347, 20.12.2013, s. 855.

                     (24)
                  Ú. v. EÚ C 373, 20.12.2013, s. 1.

                     (25)
                  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (26)
                   Dátum vloží Parlament pred uverejnením v úradnom vestníku.


Dôležité právne oznámenie

|

52009PC0480

Návrh rozhodnutie Rady o uzatvorení dohody o spolupráci medzi Európskym spoločenstvom pre atómovú energiu a vládou Brazílskej federatívnej republiky v oblasti výskumu energie jadrovej syntézy zo strany Komisie  /* KOM/2009/0480 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 16.9.2009KOM(2009) 480 v konečnom zneníNávrhROZHODNUTIE RADYo uzatvorení dohody o spolupráci medzi Európskym spoločenstvom pre atómovú energiu a vládou Brazílskej federatívnej republiky v oblasti výskumu energie jadrovej syntézy zo strany KomisieDÔVODOVÁ SPRÁVAPredmet: Uzatvorenie dohody o spolupráci medzi Európskym spoločenstvom pre atómovú energiu, zastúpeným Komisiou Európskych spoločenstiev, a vládou Brazílskej federatívnej republiky v oblasti výskumu energie jadrovej syntézy zo strany Komisie podľa druhého odseku článku 101 Zmluvy o založení Európskeho spoločenstva pre atómovú energiu (ESAE)Rada schválila 22. júla 2008 pokyny pre Komisiu, aby viedla rokovania o dohode (ďalej len „dohoda“) o spolupráci medzi Európskym spoločenstvom pre atómovú energiu (EURATOM) a vládou Brazílskej federatívnej republiky v oblasti výskumu energie jadrovej syntézy.Tieto pokyny vychádzali z návrhu dohody, ktorý bol prerokovaný na úrovni spoločnej pracovnej skupiny pre výskum a jadrové otázky predtým, než Rada schválila pokyny ako bod A rozhodnutia. Počas rokovaní sa v tomto návrhu dohody neurobili žiadne podstatné zmeny.Poradný výbor pre osobitný program Euratomu v oblasti výskumu jadrovej energie (jadrovej syntézy) (PV-FU) podporil zámer uzatvoriť takúto dohodu.Pokiaľ ide o ESAE, formy spolupráce, ktoré by umožňovala nová dohoda, sú:technicky zlučiteľné s vedecko-technologickými cieľmi týkajúcimi sa výskumu v oblasti jadrovej syntézy v zmysle rozhodnutia Rady z 18. decembra 2006 o siedmom rámcovom programe Európskeho spoločenstva pre atómovú energiu ESAE v oblasti jadrového výskumu a odbornej prípravy (2007 – 2011)[1],finančne zlučiteľné s finančnou referenčnou sumou určenou na jadrovú syntézu v tom istom rozhodnutí z 18. decembra 2006,v súlade s vedecko-technologickými cieľmi tematickej prioritnej oblasti výskumu energie jadrovej syntézy v zmysle rozhodnutia Rady z 19. decembra 2006[2] o osobitnom programe, ktorým sa vykonáva siedmy rámcový program Európskeho spoločenstva pre atómovú energiu (Euratom) v oblasti jadrového výskumu a odbornej prípravy (2007 – 2011).Navrhovaná dohoda nebude mať finančné dôsledky na rozpočet Spoločenstva, keďže všetky aktivity spolupráce vyplývajúce z tejto dohody sa budú uskutočňovať v oblastiach, ktoré sú súčasťou programov EÚ, a ako také sa financujú prostredníctvom príslušných systémov financovania (akými sú napríklad zmluvy o pridružení medzi Komisiou a členskými štátmi, dohoda o mobilite pracovníkov a iné systémy financovania predpokladané v oblasti uskutočňovania výskumu energie jadrovej syntézy v EÚ).Komisia bude musieť uzavrieť dohodu v súlade s druhým odsekom článku 101 Zmluvy o založení ESAE.Vzhľadom na tieto skutočnosti Komisia navrhuje, aby Rada pri uplatnení druhého odseku článku 101 Zmluvy o založení ESAE prijala pripojený návrh rozhodnutia Rady o uzatvorení dohody o spolupráci medzi Európskym spoločenstvom pre atómovú energiu a vládou Brazílskej federatívnej republiky v oblasti výskumu energie jadrovej syntézy zo strany Komisie.NávrhROZHODNUTIE RADYo uzatvorení dohody o spolupráci medzi Európskym spoločenstvom pre atómovú energiu a vládou Brazílskej federatívnej republiky v oblasti výskumu energie jadrovej syntézy zo strany KomisieRADA EURÓPSKEJ ÚNIE,so zreteľom na Zmluvu o založení Európskeho spoločenstva pre atómovú energiu, a najmä na druhý odsek jej článku 101,so zreteľom na návrh Komisie,keďže:(1) Komisia v súlade s pokynmi Rady z 22. júla 2008 viedla rokovania o dohode o spolupráci medzi Európskym spoločenstvom pre atómovú energiu a vládou Brazílskej federatívnej republiky v oblasti výskumu energie jadrovej syntézy.(2) Uzatvorenie dohody zo strany Komisie by sa malo schváliť,ROZHODLA TAKTO:Jediný článokTýmto sa schvaľuje, aby Komisia, konajúca za Európske spoločenstvo pre atómovú energiu a v jeho mene, uzatvorila dohodu o spolupráci medzi Európskym spoločenstvom pre atómovú energiu a vládou Brazílskej federatívnej republiky v oblasti výskumu energie jadrovej syntézy.Znenie dohody je priložené k tomuto rozhodnutiu.V Bruseli […..2009]Za RadupredsedaPRÍLOHADOHODA O SPOLUPRÁCI MEDZI EURÓPSKYM SPOLOČENSTVOM PRE ATÓMOVÚ ENERGIU A VLÁDOU BRAZÍLSKEJ FEDERATÍVNEJ REPUBLIKY V OBLASTI VÝSKUMU ENERGIE JADROVEJ SYNTÉZYVláda Brazílskej federatívnej republiky a Európske spoločenstvo pre atómovú energiu (EURATOM) (ďalej len „strany dohody“);keďže v Dohode o vedeckej a technologickej spolupráci medzi Európskym spoločenstvom a vládou Brazílskej federatívnej republiky uzatvorenej 19. januára 2004 sa strany zaväzujú podporovať spoluprácu v oblasti výskumu a technického rozvoja;súčasne si želajú naďalej podporovať rozvoj energie jadrovej syntézy ako potenciálne ekologicky akceptovateľného, hospodársky konkurencieschopného a prakticky nevyčerpateľného zdroja energie,SA DOHODLI TAKTO:Článok ICieľCieľom tejto dohody je prehlbovať spoluprácu medzi stranami dohody v oblastiach patriacich do ich vlastných programov jadrovej syntézy na základe vzájomnej prospešnosti a celkovej reciprocity s cieľom rozvíjať vedecké poznatky a technologické možnosti systému energie jadrovej syntézy.Článok IIOblasti spolupráceMedzi oblasti spolupráce v zmysle tejto dohody môžu patriť:1.  tokamaky vrátane veľkých projektov súčasnej generácie týchto zariadení a aktivity súvisiace s ďalšou generáciou,2.  alternatívne zariadenia k tokamakom,3.  technológia energie magnetickej fúzie,4.  teória plazmy a aplikovaná fyzika plazmy,5.  programové stratégie a plány a6.  iné oblasti podľa vzájomných písomných dohôd strán dohody, pokiaľ predmetná oblasť patrí do konkrétneho programu.Článok IIIFormy spolupráce1. K formám spolupráce podľa tejto dohody môžu patriť napríklad – nie však výlučne – tieto formy:7.  výmena a poskytovanie informácií a údajov o aktivitách, vývoji, postupoch a výsledkoch v oblasti vedy a techniky, ako aj o stratégiách a plánoch programu vrátane výmeny nezverejnených informácií v zmysle podmienok ustanovených v článkoch VI a VII;8.  výmena vedeckých, technických a iných odborných pracovníkov na dohodnuté obdobia v záujme účasti na experimentoch, analýzach, projektovaní a iných výskumných a vývojových aktivitách v súlade s článkom VIII;9.  organizácia seminárov a iných stretnutí na účely diskusie a výmeny informácií týkajúcich sa dohodnutých tém v oblastiach uvedených v článku II a v záujme vymedzenia aktivít spolupráce, ktoré sa môžu v súlade s článkom V realizovať v prospech stanoveného cieľa;10.  výmena a poskytovanie vzoriek, materiálov, vybavenia (nástrojov a súčastí) pre potreby experimentovania, testovania a hodnotenia v súlade s článkami IX a X;11.  realizácia spoločných štúdií, projektov alebo experimentov vrátane ich spoločného projektovania, konštruovania a prevádzkovania;12.  zavedenie dátových spojov, napríklad – nie však výlučne – nástrojov slúžiacich na diaľkovú analýzu dát a13.  iné osobitné formy spolupráce podľa vzájomnej písomnej dohody strán dohody.2. V záujme minimalizovania duplicity úsilia strany dohody primerane koordinujú aktivity vyplývajúce z tejto dohody s inými medzinárodnými aktivitami v rámci výskumu a vývoja v oblasti energie jadrovej syntézy. Žiadne ustanovenie v tejto dohode nemožno vykladať tak, aby boli dotknuté súčasné a budúce dojednania o spolupráci medzi stranami dohody.Článok IVKoordinačný výbor a výkonní tajomníci1. Strany dohody založia koordinačný výbor na koordinovanie aktivít vyplývajúcich z tejto dohody a na dohľad nad ich vykonávaním. Každá zo strán dohody vymenuje rovnaký počet členov do koordinačného výboru a nominuje jedného zo svojich vymenovaných členov za vedúceho delegácie. Koordinačný výbor zasadá raz ročne, a to striedavo v Brazílskej federatívnej republike a v Európskej únii, prípadne v inom dohodnutom čase na inom mieste. Zasadnutiu predsedá vedúci delegácie prijímajúcej strany dohody.2. Koordinačný výbor hodnotí napredovanie, ako aj plánovanie aktivít vyplývajúcich z tejto dohody a navrhuje, koordinuje a schvaľuje budúce aktivity spolupráce patriace do pôsobnosti tejto dohody so zreteľom na ich technický charakter a úroveň úsilia pri zabezpečovaní vzájomnej prospešnosti a celkovej reciprocity v rámci tejto dohody.3. Všetky rozhodnutia koordinačného výboru sa prijímajú na základe konsenzu.4. Na obdobia medzi stretnutiami koordinačného výboru nominuje každá strana dohody výkonného tajomníka, ktorý má konať v jej mene vo všetkých záležitostiach týkajúcich sa spolupráce na základe tejto dohody. Výkonní tajomníci sú zodpovední za každodenné riadenie tejto spolupráce.Článok VImplementácia1. Každá strana dohody určí primerané subjekty na implementáciu aktivít vyplývajúcich z tejto dohody.2. Keď koordinačný výbor schváli aktivitu spolupráce, v prípade potreby schváli aj projektový plán vyplývajúci z tejto dohody, ktorý zároveň podlieha jej podmienkam.3. V každom projektovom pláne sa uvedú subjekty určené na implementáciu projektu, ako aj podrobné ustanovenia týkajúce sa implementácie predmetnej aktivity spolupráce, podľa vhodnosti vrátane, nie však výlučne, jej technického rozsahu a riadenia, príslušných povinností týkajúcich sa dekontaminácie, výmeny nezverejnených informácií, výmeny vybavenia, zaobchádzania s duševným vlastníctvom, celkových nákladov, zdieľania nákladov a jeho harmonogramuČlánok VIDostupnosť a šírenie informácií1. S prihliadnutím na uplatniteľné zákony a iné právne predpisy, ako aj ustanovenia tejto dohody, sa každá strana dohody a ňou určené subjekty zaviažu, že umožnia voľný prístup druhej strane a ňou určeným subjektom ku všetkým informáciám potrebným na výkon aktivít spolupráce vyplývajúcich z tejto dohody, ktoré má k dispozícii.2. Strany dohody a nimi určené subjekty podporujú maximálne šírenie informácií, ktoré majú právo zverejňovať a ktoré nadobudli spoločne alebo ktoré sa mali podľa predpokladu poskytnúť, prípadne vymeniť v zmysle tejto dohody vzhľadom na potrebu ochrany nezverejnených informácií a ochrany duševného vlastníctva vytvoreného alebo nadobudnutého v zmysle tejto dohody.3. Informácia, ktorú jedna strana odovzdáva druhej strane tejto dohody, je presná podľa najlepšieho vedomia a svedomia strany poskytujúcej danú informáciu, avšak táto strana neručí za vhodnosť odovzdanej informácie na akékoľvek konkrétne použitie alebo uplatnenie stranou, ktorá túto informáciu preberá, alebo akoukoľvek treťou stranou. Informácie nadobudnuté spoločne stranami dohody sú presné podľa najlepšieho vedomia a svedomia oboch strán dohody. Ani jedna zo strán dohody neručí za presnosť spoločne získanej informácie alebo jej vhodnosť na akékoľvek konkrétne použitie alebo uplatnenie ktoroukoľvek zo strán dohody alebo treťou stranou.Článok VIIDuševné vlastníctvoOchrana a prideľovanie duševného vlastníctva vytvoreného alebo nadobudnutého v priebehu aktivít spolupráce v zmysle tejto dohody sa riadi ustanoveniami uvedenými v prílohe A, ktorá tvorí neoddeliteľnú súčasť tejto dohody a vzťahuje sa na všetky aktivity vykonávané v súlade s touto dohodou.Článok VIIIVýmena pracovníkovV súvislosti s výmenou pracovníkov medzi stranami dohody a nimi určenými subjektmi v zmysle tejto dohody sa uplatňujú tieto ustanovenia:14.  každá strana dohody zabezpečuje výber kvalifikovaných pracovníkov s potrebnou odbornosťou a spôsobilosťou vzhľadom na výkon aktivít plánovaných v tejto dohode. Každá výmena pracovníkov sa vzájomne vopred dohodne vo forme výmeny listov medzi stranami dohody, v ktorých sa uvedie odkaz na túto dohodu a súvisiace ustanovenia týkajúce sa duševného vlastníctva, ako aj príslušná aktivita spolupráce;15.  každá strana dohody je zodpovedná za mzdy, poistenie a prídavky, ktoré sa majú vyplatiť jej vymeneným pracovníkom;16.  pokiaľ nie je dohodnuté inak, vysielajúca strana uhradí cestovné výdavky a výdavky na stravu a ubytovanie vymenených pracovníkov pôsobiacich v hostiteľskej organizácii;17.  prijímajúca strana zabezpečí primerané ubytovanie vymenených pracovníkov druhej strany dohody (a ich rodín, ktoré sú súčasťou ich domácností) na obojstranne prijateľnom základe;18.  pokiaľ ide o administratívne formality (napr. získanie víz), prijímajúca strana poskytne vymeneným pracovníkom druhej strany nevyhnutnú pomoc v súlade s príslušnými zákonmi a inými právnymi predpismi;19.  každá strana dohody zabezpečí, aby vymenení pracovníci postupovali podľa všeobecných pracovných predpisov a pravidiel bezpečnosti platných v rámci hostiteľskej organizácie;20.  každá strana dohody môže na vlastné náklady pozorovať špecifické skúšobné aktivity a analytickú prácu druhej strany dohody v oblastiach spolupráce vymedzených v článku II. Takéto pozorovanie možno uskutočňovať formou návštev pracovníkov, vždy však na základe predchádzajúceho súhlasu prijímajúcej strany.Článok IXVýmena vybavenia, vzoriek, materiálu a náhradných dielovV prípade, že jedna strana dohody alebo ňou určené subjekty majú druhej strane dohody alebo ňou určeným subjektom vymeniť, požičať alebo dodať vybavenie, nástroje, vzorky, materiál alebo potrebné náhradné diely (ďalej len „vybavenie atď.“), uplatňujú sa tieto ustanovenia týkajúce sa prepravy a použitia vybavenia atď.:21.  vysielajúca strana čo najskôr poskytne podrobný zoznam vybavenia atď., ktoré sa má dodať, uvedie príslušnú špecifikáciu a súčasne pripojí technickú a informačnú dokumentáciu;22.  vybavenie atď. dodávané vysielajúcou stranou zostáva vlastníctvom tejto strany a navráti sa jej v deň určený koordinačným výborom, pokiaľ sa v projektovom pláne uvedenom v článku V neuvedie inak;23.  vybavenie atď. sa uvedie do prevádzky v hostiteľskej organizácii výlučne na základe vzájomnej dohody strán dohody a24.  prijímajúca strana poskytne potrebné priestory na predmetné vybavenie atď. a zabezpečí inžinierske siete ako elektrická energia, voda, plyn a pod. v súlade s technickými požiadavkami, na ktorých sa strany dohody vzájomne dohodnú.Článok XVšeobecné ustanovenia1. Každá strana dohody vykonáva aktivity ustanovené v tejto dohode podľa svojich uplatniteľných zákonov a iných právnych predpisov a poskytuje zdroje s výhradou dostupnosti príslušných finančných prostriedkov.2. Ak sa strany dohody písomnou formou špecificky nedohodli inak, všetky náklady vyplývajúce zo spolupráce v zmysle tejto dohody hradí tá strana, ktorej vznikli.3. Všetky otázky súvisiace s výkladom alebo implementáciou tejto dohody, ktoré vzniknú počas jej platnosti, sa riešia dohodou strán dohody.4. Pokiaľ ide o spoločenstvo EURATOM, táto dohoda sa uplatňuje na územia, na ktoré sa vzťahuje Zmluva o založení Spoločenstva pre atómovú energiu, a na územia štátov, ktoré sa zúčastňujú na programe jadrovej syntézy spoločenstva EURATOM ako plne pridružené tretie krajiny.Článok XIPlatnosť, zmeny a doplnenia a ukončenie platnosti dohody1. Táto dohoda nadobúda platnosť v deň, keď si obe strany dohody navzájom písomne oznámia zavŕšenie príslušných interných postupov potrebných pre nadobudnutie jej platnosti, a zostáva v platnosti na obdobie piatich (5) rokov. Ak žiadna zo strán dohody písomne neoznámi druhej strane dohody svoj úmysel ukončiť platnosť dohody, platnosť dohody sa automaticky predlžuje na ďalšie obdobia piatich (5) rokov.2. Táto dohoda sa môže zmeniť na základe písomnej dohody strán dohody. Tieto zmeny nadobúdajú účinnosť dňom posledného písomného oznámenia, ktorým sa strany navzájom vyrozumejú o tom, že ich príslušné interné postupy nevyhnutné na nadobudnutie účinnosti zmeny boli ukončené.3. V prípade, že pred ukončením, prípadne uplynutím platnosti tejto dohody nedošlo k ukončeniu spoločných aktivít a experimentov, v týchto činnostiach možno i naďalej pokračovať až do ich ukončenia podľa podmienok tejto dohody.4. Túto dohodu, či akýkoľvek projektový plán môže ukončiť ktorákoľvek strana dohody na základe písomného oznámenia druhej strane. Ukončenie nadobúda platnosť šesť (6) mesiacov po dátume doručenia oznámenia bez toho, aby tým boli dotknuté práva, ktoré z tejto dohody alebo projektového plánu potenciálne plynú pre ktorúkoľvek zo strán dohody až do dňa ukončenia platnosti.Dohoda podpísaná v ………………..……. dňa ………………………………….. 2009, vyhotovená v rovnopisoch v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom je každé znenie autentické.ZA VLÁDU BRAZÍLSKEJ FEDERATÍVNEJ REPUBLIKY _____________________________ | ZA EURÓPSKE SPOLOČENSTVO PRE ATÓMOVÚ ENERGIU _____________________________ |PRÍLOHA APRÁVA DUŠEVNÉHO VLASTNÍCTVAPráva duševného vlastníctva vytvorené alebo nadobudnuté v rámci tejto dohody sú prideľované takto:I. UplatňovanieAk sa strany dohody v špecifickom prípade nedohodli inak, táto príloha je uplatniteľná na všetky aktivity spolupráce podnikané podľa tejto dohody.II. Vlastníctvo, prideľovanie a uplatňovanie právA) Na účely tejto dohody má pojem „duševné vlastníctvo“ význam uvedený v článku 2 Dohovoru o založení Svetovej organizácie duševného vlastníctva, ktorý bol prijatý v Štokholme 14. júla 1967.B) Táto príloha sa týka prideľovania práv, nárokov a licenčných poplatkov medzi stranami dohody alebo vykonávacími agentúrami určenými na základe ustanovení článku V. Každá zo strán dohody zabezpečí, aby druhá strana mohla získať práva na duševné vlastníctvo, ktoré má pridelené alebo ktoré boli pridelené vykonávacím agentúram určeným na základe ustanovení článku V v súlade s touto prílohou. Touto prílohou sa inak neupravuje, ani neovplyvňuje rozdelenie týchto práv, nárokov a licenčných poplatkov medzi stranou dohody a jej štátnymi príslušníkmi, ktoré sa stanovujú na základe právnych predpisov a postupov predmetnej strany.C) Ukončenie alebo uplynutie platnosti tejto dohody nemá vplyv na práva alebo povinnosti vyplývajúce z tejto prílohy.D) (1) V prípade aktivít spolupráce medzi stranami dohody alebo medzi vykonávacími agentúrami určenými na základe ustanovení článku V sa s duševným vlastníctvom vyplývajúcim zo spoločného výskumu, t. j. výskumu podporovaného oboma stranami, zaobchádza v rámci plánu technického riadenia (PTR) podľa týchto zásad:a) Strany dohody alebo ich vykonávacie agentúry určené na základe ustanovení článku V sa v primeranej lehote vzájomne informujú o všetkých právach duševného vlastníctva vyplývajúcich z tejto dohody (alebo príslušných implementačných dojednaní).b) Ak nie je dohodnuté inak, práva a nároky týkajúce sa duševného vlastníctva vytvoreného počas spoločného výskumu môže využívať ktorákoľvek zo strán dohody alebo ich vykonávacie agentúry určené na základe ustanovení článku V, a to bez územného obmedzenia.c) Každá zo strán dohody alebo vykonávacia agentúra určená na základe ustanovení článku V si včas zabezpečuje ochranu duševného vlastníctva, na ktoré získava práva a nároky podľa PTR.d) Každá zo strán dohody alebo vykonávacia agentúra určená na základe ustanovení článku V má nevýhradnú, neodvolateľnú a od licenčného poplatku oslobodenú licenciu na využívanie duševného vlastníctva vyplývajúceho z tejto dohody len na výskumné účely.e) Hosťujúci výskumní pracovníci, ktorí sa podieľali na vytváraní duševného vlastníctva, získavajú práva na duševné vlastníctvo a podiely z licenčných poplatkov získaných hostiteľskými inštitúciami za licencie na práva k takémuto duševnému vlastníctvu na základe politiky hostiteľskej inštitúcie. Každá zo strán dohody poskytuje hosťujúcim výskumným pracovníkom zaobchádzanie nemenej priaznivé ako zaobchádzanie, ktoré poskytuje svojim vlastným štátnym príslušníkom s ohľadom na udeľovanie uvedených práv duševného vlastníctva a podielov z licenčných poplatkov. Okrem toho má každý hosťujúci výskumný pracovník uvedený ako autor vynálezu nárok na zaobchádzanie ako štátny príslušník hostiteľskej strany so zreteľom na ocenenia, bonusy, výhody či iné odmeny v súlade s politikou hostiteľskej inštitúcie a príslušnými právnymi predpismi strán dohody uplatniteľnými na tento účel.(2) V prípade iných aktivít spolupráce, ako sú aktivity spoločného výskumu, na ktoré sa vzťahujú ustanovenia odseku II.D)1) v rozsahu vyžadovanom vzhľadom na jej zákony a iné právne predpisy, vyžaduje každá strana dohody od všetkých svojich účastníkov uzatvorenie osobitných dohôd týkajúcich sa implementácie spoločných výskumných aktivít a príslušných práv a povinností účastníkov. Pokiaľ ide o duševné vlastníctvo, dohody sa okrem iného budú zvyčajne týkať vlastníctva, ochrany, užívateľských práv na výskumné účely, využívania a šírenia informácií vrátane dojednaní týkajúcich sa spoločného publikovania, práv a povinností hosťujúcich výskumných pracovníkov a postupov pri riešení sporov. Dohody sa však môžu vzťahovať aj na iné otázky, akými sú napríklad prístup k východiskovým a nadstavbovým údajom, udeľovanie licencií a konečné výstupy.E) Každá strana dohody sa okrem dodržiavania podmienok hospodárskej súťaže v oblastiach pôsobnosti tejto dohody bude usilovať o zabezpečenie uplatňovania práv získaných v súlade s touto dohodou a v rámci nej uzavretými dojednaniami tak, aby sa zabezpečila podpora predovšetkým i) využívania informácií získaných v dôsledku tvorivého procesu alebo inak sprístupnených informácií podľa tejto dohody, podpora šírenia týchto informácií, pokiaľ je to v súlade s podmienkami uvedenými v tejto dohode, ako aj s ustanoveniami jej oddielu IV a s akýmikoľvek predpismi platnými v rámci vnútroštátnych právnych predpisov strán dohody, ktorými sa riadi zaobchádzanie s citlivými alebo dôvernými informáciami v oblasti jadrovej energie a ii) prijatia a implementácie medzinárodných noriem.III. Diela chránené autorským právomV súlade s podmienkami tejto dohody sa s autorskými právami strán dohody alebo vykonávacích agentúr určených na základe ustanovení článku V zaobchádza v súlade s Dohodou o obchodných aspektoch práv duševného vlastníctva Svetovej obchodnej organizácie.IV. Diela vedeckej literatúryS výhradou zaobchádzania s nezverejnenými informáciami podľa oddielu V sa uplatňujú tieto postupy:A) Každá zo strán dohody alebo vykonávacia agentúra určená na základe ustanovení článku V má právo na nevýhradnú, neodvolateľnú a od licenčného poplatku oslobodenú licenciu vo všetkých krajinách na prekladanie, reprodukovanie a verejné šírenie informácií uvedených vo vedeckých a technických časopisoch, článkoch, správach, knihách alebo iných médiách, ktoré priamo súvisia so spoločným výskumom realizovaným v súlade s touto dohodou stranami dohody alebo v ich mene.B) Pri všetkých dielach chránených autorskými právami vyhotovených v súlade s týmto ustanovením sa rešpektujú autorove morálne práva v súlade s článkom 6 bis Bernského dohovoru. Zároveň je v nich na zreteľne viditeľnom mieste potrebné uviesť informáciu, že dielo je výsledkom vzájomnej spolupráce strán dohody.V. Nezverejnené informácieA) Nezverejnené informácie dokumentačného charakteru25.  Každá strana dohody čo najskôr vymedzí informácie týkajúce sa tejto dohody, ktoré si neželá zverejňovať, a pritom zohľadní okrem iného tieto kritériá:26.  informácia je utajená v tom zmysle, že ako celok alebo presná skladba, prípadne štruktúra jej prvkov nie je všeobecne známa alebo zákonnými prostriedkami ľahko prístupná;27.  vzhľadom na svoje utajenie má táto informácia skutočnú alebo potenciálnu komerčnú hodnotu a28.  informácia podlieha za daných okolností opodstatneným krokom podniknutým osobou právoplatne zodpovednou za zachovanie jej utajenia; strany dohody môžu v určitých prípadoch súhlasiť s tým, že ak nie je určené inak, časti informácie alebo celá informácia poskytnutá, vymenená alebo nadobudnutá počas spoločného výskumu v súlade s touto dohodou, sa nesmie zverejňovať.29.  Každá strana dohody zabezpečí, aby bola nezverejnená informácia podľa tejto dohody, vrátane jej následného výsadného charakteru, ľahko rozpoznateľná druhou stranou dohody, napríklad pomocou vhodného označenia alebo nápisu týkajúceho sa obmedzeného prístupu k predmetnej informácii. Uvedené ustanovenie sa takisto týka akejkoľvek celkovej alebo čiastočnej reprodukcie uvedenej informácie. Strana alebo účastník dohody nadobúdajúci nezverejnenú informáciu podľa tejto dohody rešpektuje jej výsadný charakter. V prípade, že predmetnú informáciu zverejní jej vlastník bez obmedzenia, platnosť týchto obmedzení sa automaticky skončí.30.  Nezverejnené informácie oznamované podľa tejto dohody môže prijímajúca strana poskytovať osobám, ktoré táto strana zamestnáva, ako aj svojim dodávateľom a iným zainteresovaným subjektom tejto strany, schváleným na konkrétny účel v rámci prebiehajúceho spoločného výskumu vzhľadom na nevyhnutnosť zabezpečiť primeranú informovanosť. Poskytovanie takýchto informácií je možné len za podmienky, že na všetky nezverejnené informácie šírené týmto spôsobom sa vzťahuje ochrana v súlade s touto prílohou, ako aj v rozsahu poskytovanom zákonmi a inými právnymi predpismi jednotlivých strán dohody, a že tieto informácie budú ľahko rozpoznateľné v súlade s týmito ustanoveniami.B) Nezverejnené informácie iného ako dokumentačného charakteruS nezverejnenými informáciami iného ako dokumentačného charakteru alebo s ostatnými dôvernými alebo výsadnými informáciami poskytovanými na seminároch alebo iných stretnutiach usporiadaných v zmysle tejto dohody alebo s informáciami vznikajúcimi v dôsledku zaangažovania pracovníkov, používania zariadení alebo realizácie spoločných projektov zaobchádzajú strany dohody alebo nimi určené subjekty podľa zásad týkajúcich sa dokumentačných informácií stanovených v tejto dohode, a to za predpokladu, že príjemca takýchto nezverejnených alebo iných dôverných či výsadných informácií bol písomne oboznámený s dôverným charakterom oznamovaných informácií najneskôr v čase ich poskytnutia.C) KontrolaKaždá strana dohody sa usiluje zabezpečiť touto dohodou ustanovenú kontrolu nezverejnených informácií, ktoré získala v súlade s touto dohodou. V prípade, že jedna zo strán dohody zistí, alebo sa dá logicky očakávať, že nebude schopná dodržať ustanovenia odsekov A) a B) o nešírení informácií, okamžite o tom informuje druhú stranu dohody. Strany dohody sa následne spoločne dohodnú na primeranom riešení situácie.VI. Riešenie sporov, nové druhy duševného vlastníctva a nepredvídané duševné vlastníctvoA) Spory medzi stranami dohody ohľadom duševného vlastníctva sa riešia v súlade s článkom X ods. 3 tejto dohody. Na základe vzájomnej dohody strán dohody však možno takýto spor predložiť medzinárodnému rozhodcovskému súdu v záujme záväzného rozhodcovského konania v súlade s uplatniteľnými predpismi medzinárodného práva. Ak nie je dohodnuté inak, je potrebné sa riadiť rozhodcovskými pravidlami UNCITRAL (Komisia Organizácie Spojených národov pre medzinárodné obchodné právo).B) V prípade, že jedna zo strán dohody dospeje k názoru, že v dôsledku aktivity spolupráce podnikanej podľa tejto dohody môže vzniknúť nový druh duševného vlastníctva, na ktorý sa nevzťahuje PTR alebo dohoda medzi subjektmi určenými stranami dohody, alebo v prípade výskytu nepredvídaných ťažkostí, začnú strany dohody okamžite rokovať s cieľom zabezpečiť primeranú ochranu, využitie a šírenie predmetného duševného vlastníctva na svojich územiach.[1] Ú. v. EÚ L 400, 30.12.2006, s. 60.[2] Ú. v. EÚ L 400, 30.12.2006, s. 404.